Us recordo que ERC ha optat pel NO a l'Estatut com a opció preferent però no pas exclusiva i, per tant, reconeix el vot en blanc i el VOT NUL POLÍTIC com a opcions vàlides de rebuig a l'Estatut al referèndum del 18-J. Tanmateix, no són el mateix les bases d'ERC (uns 20.000) que la massa electoral d'ERC (uns 650.000) i dins d'aquests encara hi ha molta gent partidària del vot nul. Així com també em consta que dins l'EI certs sectors, encara que no majoritaris, mantenen l'aposta pel vot nul que en un principi es va arribar a plantejar com a opció definitiva, us enrecordeu d'això... Cal a més sumar entitats com la Plataforma pel Dret de Decidir que també recolza la validesa del vot nul i altres entitats com la Campanya Vota Nul Vota Lliure (www.votaindependencia.org) i la Campanya Vota Som Una Nació! que faran del vot nul polític opció única de cara al referèndum així com el partit Estat Català (www.estat-catala.org)... Amb tot això vull fer un reflexió en 2 sentits. En primer lloc a molts usuaris que esteu fent ja aquests dies propaganda pel NO com a opció unitària única sense tenir en compte que molts independentistes votarem nul, i en segon lloc a tots aquells companys que creiem en el vot nul polític com a millor opció per respondre el 18-J , a ells els dic que no tirin enrere, que es carreguin de raons i que continuin donant suport i divulgant el vot nul polític com a opció digna i crítica de l'independentisme català. ENDAVANT AMB EL VOT NUL INDEPENDENTISTA COMPANYS! NO AL PENSAMENT ÚNIC! VISCA CATALUNYA LLIURE! 
Amb el Nul no tombarem l'estatut. Si tots votem NO hi ha possibilitats de tombar-lo.
No només es tracta de tombar l'estatut, es tracta a més, de que després hi hagi una sortida cap a la independència. I el no, segons el meu punt de vista, no la té. I menys amb un vot compartit amb el PP. 
primera, no hi veig cap problema a coincidir puntualment amb unpartit amb el que estructuralemnt no hi estic d'acord. al cap i a la fi en el vot negatiu a la constitució europea tb hi era el LePen... segona, lo del nul no soliciona res ni obre el camí a res per que després del referendum hi haurà l'aplicació del text, si s'aprova o la represa de negociacions si no s'aprova....res més. i de moment no sóm prous independentistes per a forçar un referendum en clau independentista....cosa que sempre s'ens oblida i és que cal que creixem moooooooolt més per apoder forçar les coses en aquest sentit. 
Molt bé. Ara explica'm quines sortides possibles té el no. 
Independència segur que no, evidentement. I que els vots nuls independentistes "guanyin" el referèndum és impossible. Per tant, i donades las majories que hi ha i que són les que són, la sortida és clara: les quatre milloretes del nou text per decrets llei o com s'hagi de fer, i començar de nou, tal i com faran els bascos després que els tombessin el pla Ibarretxe. 
Aquí volia anar a parar jo. Això és el que m'allunya del no. Em nego rotundament a tornar a començar de nou. Ja hem perdut prou temps i no vull que el país torni a fer el ridícul anant a pidolar a l'estat espanyol. Sembla estrany que encara quedi gent que vulgui tornar a ensopegar amb la mateixa pedra. Mare de déu 
Que hi ha doncs cap altra opció? Més negociació, o quedar-nos igual, és el que hi ha. 
Aquestes són les opcions conformistes i que ja s'ha demostrat que no són prou fructíferes. Després hi ha les opcions inconformistes, com el vot per la independència 
Vaja, hem descobert la sopa d'alls ;) Evidentment que jo també voto per la independència, el problema és que desgraciadament ara per no ara no hi ha una majoria que estigui per això, mal que pesi reconéixer-ho. Suposant que partim de la base que la indepedència només es pot obtenir democràticament, es clar.